Két napja írtuk meg, hogy a VII. kerületi postaládákat olyan szórólapokkal árasztották el, amin az Iszlám Állam lakásokat keres a környéken. A plakátokon viszont sem kiadó, sem pártlogó nincs, így nem tudni, ki és miért dobálja az erzsébetvárosi ládákba őket.

A BRFK kérdésünkre azt írta, kaptak bejelentést a szórólapokkal kapcsolatban, és vizsgálják annak tartalmát.

A terroristás szórólapokkal egyébként valaki annyira jó munkát végzett, hogy valamiért az Egyesült Arab Emírségekben lévő Abu-Dzabi hívószámát tette a megadott telefonszám elejére. Abu-Dzabinak semmi köze a migrációhoz, sem az Iszlám Államhoz, sőt, a magyar állam hivatalosan is hirdette a letelepedési kötvényt egy nemzetközi állampolgársági expón.